pythainlp/thai-wiki-dataset-v4 huggingface dataset:
โทนามิ

โทนามิ  เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2025 ประมาณ 46,687 คน และมีความหนาแน่นของประชากร 368 คนต่อตารางกิโลเมตร
ภูมิศาสตร์.
นครโทนามิตั้งอยู่ในที่ราบโทนามิ ทางตะวันตกของจังหวัดโทยามะ พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น
เทศบาลข้างเคียง.
<templatestyles src="Flowlist/styles.css" />
ภูมิอากาศ.
นครโทนามิมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโทนามิอยู่ที่ 13.8 °C ปริมาณน้ำฝนเฉลี่ยทั้งปีอยู่ที่ 2,414 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.4 °C และต่ำสุดในเดือนมกราคมอยู่ที่ประมาณ 2.4 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของนครโทนามิอยู่ในช่วงคงตัวหลังจากที่เติบโตมาเป็นเวลานาน
ประวัติศาสตร์.
พื้นที่ที่เป็นโทนามิในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และเป็นส่วนหนึ่งของแคว้นศักดินาคางะภายใต้รัฐบาลโชกุนโทกูงาวะในสมัยเอโดะ
เมืองโทนามิก่อตั้งขึ้นเมื่อวันที่ 1 เมษายน ค.ศ. 1952 โดยการควบรวมเมืองเดมาจิเข้ากับหมู่บ้านโกกายะ อาบูราเด็ง โชเงะ นากามูระ และฮายาชิ หมู่บ้านอาโอชิมะและโองามิได้ถูกผนวกเข้ากับเมืองโทนามิในอีกสองเดือนต่อมาเมื่อวันที่ 1 มิถุนายน ค.ศ. 1952 หมู่บ้านโอตะ มินามิฮันเนียะ ฮิงาชิโนจิริ ยานาเซะ และนิชิโตนามิถูกผนวกเข้ากับเมืองโทนามิเมื่อวันที่ 15 มกราคม ค.ศ. 1954 ตามด้วยหมู่บ้านเซ็นดัง เซ็นดังยามะ ฮันเนียะ และฮิงาชิฮัฮันเนียะเมื่อวันที่ 1 มีนาคม ปีเดียวกัน เมืองโทนามิที่มีอาณาเขตใหญ่ขึ้นนี้ได้รับการยกฐานะเป็นนครเมื่อวันที่ 1 เมษายน ค.ศ. 1954 และในวันที่ 1 พฤศจิกายน ค.ศ. 2004 เมืองโชงาวะ (จากอำเภอฮิงาชิโตนามิ) ถูกผนวกรวมเข้ากับนครโทนามิ
การเมืองการปกครอง.
นครโทนามิมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน
การศึกษา.
นครโทนามิมีโรงเรียนประถม 8 แห่ง และโรงเรียนมัธยมต้น 4 แห่งที่สังกัดเทศบาลนครโทนามิ และมีโรงเรียนมัธยม 2 แห่งที่สังกัดคณะกรรมการการศึกษาจังหวัดโทยามะ
ริเอะ คาวามูระ

ริเอะ คาวามูระ (; โรมาจิ: "Kawamura Rie", เกิด 21 เมษายน) เป็นนักพากย์หญิงชาวญี่ปุ่น เกิดที่เมืองมัตสึโดะ จังหวัดชิบะ สังกัดสหภาพสหกรณ์นักแสดงโตเกียว
ฮินาโกะ ทากาฮาชิ

ฮินาโกะ ทากาฮาชิ (; โรมาจิ: "Takahashi Hinako", เกิด 16 ตุลาคม) เป็นนักพากย์และนักเดินแบบชาวญี่ปุ่น เกิดที่จังหวัดฮิโรชิมะ สังกัดอาโอนิโปรดักชัน พ่อเป็นอดีตนักเบสบอลอาชีพ โยชิฮิโกะ ทากาฮาชิ
ศาสนาพุทธกับศาสนาคริสต์

มีการเชื่อมโยงระหว่างศาสนาพุทธและโลกเมดิเตอร์เรเนียนช่วงก่อนมีศาสนาคริสต์ โดยคณะสมณทูตที่พระเจ้าอโศกมหาราชแห่งอินเดียทรงส่งไปซีเรีย, อียิปต์ และกรีซตั้งแต่ 250 ปีก่อนคริสตกาล ความแตกต่างที่สำคัญระหว่างสองศาสนาคือศาสนาคริสต์มีแนวคิดแบบเอกเทวนิยม ส่วนศาสนาพุทธมีแนวคิดไปทางอเทวนิยม (ไม่มีความเกี่ยวข้องกับการดำรงอยู่ของพระผู้สร้าง) ซึ่งขัดกับคำสอนเกี่ยวกับพระเป็นเจ้าในศาสนาคริสต์ แนวคิดเรื่องพระคุณในศาสนาคริสต์ก็ขัดกับแนวคิดที่ปฏิเสธการแทรกแซงด้วยกรรมในศานาพุทธนิกายเถรวาท
คริสต์ศาสนิกชนในยุคต้นบางคนรู้จักศาสนาพุทธซึ่งมีการนับถือทั้งในกรีกและจักรวรรดิโรมันในช่วงก่อนคริสตกาล นักวิชาการศาสนาคริสต์ในยุคปัจจุบันส่วนใหญ่ปฏิเสธเรื่องราวทางประวัติศาสตร์ใด ๆ ที่ระบุถึงการเดินทางของพระเยซูไปยังอินเดียหรือทิเบต และมองว่าการพยายามใช้สัญลักษณ์นิยมคู่ขนานอย่างกรณีของพารัลเลโลมาเนีย (parallelomania) เป็นความคล้ายคลึงที่เกินจริง อย่างไรก็ตาม ในโลกตะวันออก การผสานความเชื่อระหว่างศาสนาคริสต์นิกายเนสโตเรียน (Nestorian Church) และศาสนาพุทธเป็นที่แพร่หลายไปตามเส้นทางสายไหมในยุคโบราณและยุคกลาง และมีความโดดเด่นเป็นพิเศษในคริสตจักรแห่งตะวันออกในจีนในยุคกลาง ดังเห็นได้จากพระเยซูสูตร
ศาสดาลาพักร้อน

ศาสดาลาพักร้อน (; : #เปลี่ยนทาง "พี่ชายนักบุญ") เป็นซีรีส์มังงะแนวสุขนาฏกรรม-เสี้ยวชีวิตของญี่ปุ่น แต่งเรื่องและวาดภาพโดยฮิการุ นากามูระ เรื่องราวเกี่ยวกับพระเยซูคริสต์และพระโคตมพุทธเจ้าซึ่งอาศัยร่วมกันในฐานะเพื่อนร่วมห้องในห้องเช่าในกรุงโตเกียว ตีพิมพ์เป็นรายเดือนโดยสำนักพิมพ์โคดันชะเป็นรายเดือนในนิตยสารมังงะ"#เปลี่ยนทาง " ตั้งแต่เดือนกันยายน พ.ศ. 2549 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 21 เมื่อเดือนมีนาคม พ.ศ. 2567 โดยสดูดิโอเอ-1 พิกเจอร์สตัดแปลงซีรีส์มังงะเป็นออริจินัลแอนิเมชันดีวีดี (OAD) 2 ตอน และภาพยนตร์อนิเมะซึ่งฉายในเดือนพฤษภาคม พ.ศ. 2556 และยังได้รับการดัดแปลงเป็นเว็บซีรีส์คนแสดงในปี พ.ศ. 2561
กากาก้าบุงโกะ

กากาก้าบุงโกะ (; โรมาจิ: "ガガガ文庫") เป็นสำนักพิมพ์ไลต์โนเวลประเทศญี่ปุ่นที่อยู่ในเครือของบริษัทโชงากูกัง ซึ่งก่อตั้งขึ้นในเดือนพฤษภาคม พ.ศ. 2550 โดยมุ่งเน้นไปที่กลุ่มผู้อ่านที่เป็นผู้ชาย ในขณะที่สำนักพิมพ์ในเครือที่ก่อตั้งขึ้นในเวลาเดียวกันอย่าง ลู่ลูลูบุงโกะ มุ่งเป้าไปที่ผู้อ่านที่เป็นผู้หญิง ในเดือนพฤษภาคม พ.ศ. 2551 โชงากูกังได้เปิดตัวสำนักพิมพ์แยกต่างหากชื่อ กากาก้าบุงโกะอาร์ หรือ กากาก้าบุงโกะรีไววัล เพื่อตีพิมพ์ผลงานจากสำนักพิมพ์ ซุปเปอร์เควสบุงโกะ ที่เลิกกิจการไปแล้วอีกครั้ง
โจว หย่งคัง

โจว หย่งคัง (เกิด 3 ธันวาคม ค.ศ. 1942) เป็นอดีตผู้นำระดับสูงของพรรคคอมมิวนิสต์จีน (CCP) เขาเป็นสมาชิกคณะกรรมาธิการสามัญประจำกรมการเมือง (PSC) ชุดที่ 17 องค์กรตัดสินใจสูงสุดของจีน และดำรงตำแหน่งเลขาธิการคณะกรรมการการเมืองและกฎหมายส่วนกลาง ("เจิ้งฝาเหว่ย์") ระหว่าง ค.ศ. 2007 ถึง 2015 ทำให้เขาเป็นหนึ่งในผู้นำที่ทรงอำนาจมากที่สุดในจีน ในตำแหน่งนั้น โจวควบคุมดูแลกลไกด้านความมั่นคงและสถาบันบังคับใช้กฎหมายของจีน รวมถึงศาล หน่วยงานอัยการ ตำรวจ กำลังกึ่งทหาร และหน่วยข่าวกรอง เขาถูกตัดสินว่ามีความผิดฐานทุจริตใน ค.ศ. 2014 และถูกขับออกจากพรรคคอมมิวนิสต์จีนในปีเดียวกัน
โจวไต่เต้าขึ้นสู่ตำแหน่งในพรรคคอมมิวนิสต์จีนผ่านการมีส่วนร่วมในอุตสาหกรรมน้ำมันและก๊าซ โดยเริ่มต้นจากการเป็นช่างเทคนิคที่แหล่งน้ำมันต้าชิ่งในช่วงการปฏิวัติวัฒนธรรม เขาเป็นผู้นำบริษัทปิโตรเลียมแห่งชาติจีนตั้งแต่ ค.ศ. 1996 ถึง 1998 ก่อนจะดำรงตำแหน่งรัฐมนตรีว่าการกระทรวงที่ดินและทรัพยากรธรรมชาติจนถึง ค.ศ. 1999 ต่อมา เขาดำรงตำแหน่งเลขาธิการพรรคประจำมณฑลเสฉวน มณฑลที่มีประชากรมากที่สุดเป็นอันดับสองของจีนในเวลานั้น โจวเป็นมนตรีรัฐกิจของคณะมนตรีรัฐกิจตั้งแต่ ค.ศ. 2003 ถึง 2008 และยังเป็นสมาชิกสำนักเลขาธิการคณะกรรมาธิการกลางด้วย เขาดำรงตำแหน่งรัฐมนตรีว่าการกระทรวงความมั่นคงสาธารณะตั้งแต่ ค.ศ. 2002 ถึง 2007 ก่อนจะได้รับการเลื่อนให้ดำรงตำแหน่งในคณะกรรมาธิการสามัญประจำกรมการเมือง โจวเกษียณอายุในการประชุมสภาแห่งชาติครั้งที่ 18 ใน ค.ศ. 2012
ในช่วงปลาย ค.ศ. 2013 โจวถูกสอบสวนในข้อหาใช้อำนาจในทางมิชอบและทุจริต มติที่สื่อของรัฐประกาศต่อสาธารณะในเดือนกรกฎาคม ค.ศ. 2014 เขาเป็นสมาชิกคณะกรรมาธิการสามัญประจำกรมการเมืองคนแรกและเป็นเจ้าหน้าที่ระดับสูงสุดนับตั้งแต่การก่อตั้งสาธารณรัฐประชาชนจีนที่ถูกพิจารณาคดีและตัดสินว่ามีความผิดฐานทุจริต ภายหลังการสอบสวนของเขา โจวถูกขับออกจากพรรคคอมมิวนิสต์จีน วันที่ 11 มิถุนายน ค.ศ. 2015 โจวถูกตัดสินว่ามีความผิดในข้อหารับสินบน ใช้อำนาจในทางมิชอบและเปิดเผยความลับของรัฐโดยเจตนาโดยศาลชั้นกลางในเทียนจิน โจวและสมาชิกในครอบครัวของเขาถูกกล่าวหาว่ารับสินบนเป็นเงิน 129 ล้านหยวน (มากกว่า 20 ล้านดอลลาร์สหรัฐ) เขาถูกตัดสินจำคุกตลอดชีวิต
จาซินโต ฟัคเค็ตติ

จาซินโต ฟัคเค็ตติ (18 กรกฎาคม ค.ศ. 1942 – 4 กันยายน ค.ศ. 2006) เป็นนักฟุตบอลชาวอิตาลีที่เล่นในตำแหน่งแบ็กซ้ายให้กับอินเตอร์มิลานตั้งแต่ปี ค.ศ. 1960 ถึง ค.ศ. 1978 ต่อมาเขาทำหน้าที่เป็นประธานสโมสรอินเตอร์ตั้งแต่เดือนมกราคม ค.ศ. 2004 จนกระทั่งเสียชีวิตใน ค.ศ. 2006 เขาลงเล่นให้กับสโมสรอย่างเป็นทางการ 634 นัด ยิงได้ 75 ประตู และเป็นสมาชิกของทีม "Grande Inter" ภายใต้การคุมทีมของเฮเลนิโอ เอร์เรรา ซึ่งคว้าแชมป์เซเรียอา 4 สมัย โกปปาอีตาเลีย 1 สมัย ยูโรเปียนคัพ 2 สมัย และอินเตอร์คอนติเนนตัลคัพ 2 สมัย เขาได้อันดับสองในรางวัลบาลงดอร์ในปี ค.ศ. 1965
ฟัคเค็ตติติดทีมชาติอิตาลี 94 นัดรวมถึงฟุตบอลโลก 3 ครั้ง เขายังได้รับเลือกให้ติดทีม All-Star ของฟุตบอลโลกปี 1970 โดยที่อิตาลีเป็นรองแชมป์ นอกจากนี้เขายังเป็นกัปตันทีมชาติอิตาลีชุดที่คว้าแชมป์ฟุตบอลชิงแชมป์แห่งชาติยุโรปมาครองได้เป็นครั้งแรกในบ้านเกิดเมื่อปี ค.ศ. 1968 โดยได้รับเลือกให้ติดทีมยอดเยี่ยมประจำทัวร์นาเมนต์อีกด้วย
ฟัคเค็ตติเป็นที่จดจำในฐานะหนึ่งในฟูลแบ็กที่ยิ่งใหญ่อย่างแท้จริง เขาได้รับการยกย่องว่าเป็นหนึ่งในนักฟุตบอลที่ดีที่สุดในตำแหน่งของเขา เนื่องมาจากความเร็ว เทคนิค ความฉลาด รูปร่าง และความแข็งแกร่ง เขาได้สร้างความน่าเกรงขามในแนวรับกับแบ็กขวาอย่างทาร์ซิซิโอ เบิร์กนิชในระบบ "คาเตนัชโช่" ให้กับอินเตอร์และกับทีมชาติอิตาลี นอกเหนือจากความสามารถในสนามแล้ว ฟัคเค็ตติยังได้รับการยกย่องในเรื่องวินัยและความเป็นผู้นำ จึงได้เป็นกัปตันทีมทั้งในทีมอินเตอร์มิลานและทีมชาติอิตาลีเป็นเวลาหลายปี
ในเดือนมีนาคม ค.ศ. 2004 เปเล่ได้ยกย่องให้เขาเป็น 1 ใน 125 นักฟุตบอลที่ยิ่งใหญ่ที่สุดที่ยังมีชีวิตอยู่เป็นส่วนหนึ่งของการเฉลิมฉลองครบรอบ 100 ปีของฟีฟ่า ในปี ค.ศ. 2015 เขาได้รับการเสนอชื่อให้เข้าสู่หอเกียรติยศฟุตบอลอิตาลีหลังจากเสียชีวิต
ภัคจิรา ธงภักดิ์

ภัคจิรา ธงภักดิ์ ชื่อเล่น เอ่ย เป็นนักกีฬาขี่ม้าทีมชาติไทย ประเภทศิลปะบังคับม้า
ประวัติ.
ภัคจิรา ธงภักดิ์ ได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย และปีต่อมา เธอได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย จากนั้น ในเดือนธันวาคม พ.ศ. 2562 เธอได้รับรางวัลเหรียญทองจากการแข่งศิลปะบังคับม้าประเภททีม รวมถึงได้รับรางวัลเหรียญเงินจากการแข่งศิลปะบังคับม้าประเภทบุคคล ในรายการเอฟอีไอ เอเชี่ยน แชมเปี้ยนชิพส์ 2019 ที่พัทยา ประเทศไทย
ฮิกะ สึกิชิโระ

ฮิกะ สึกิชิโระ (; โรมาจิ: "Tsukishiro Hika", เกิด 17 มีนาคม 2004) เป็นนักพากย์ชาวญี่ปุ่น เกิด ที่จังหวัดฟุกุโอกะ สังกัดสหกรณ์นักแสดงโตเกียว (ไฮเกียว) 
เมื่อก่อนเคยใช้ชื่อในวงการว่า ฮิกะ คุงิซากิ (; โรมาจิ: "Kugisaki Hika") โดยหลังจากที่สำเร็จการศึกษาจากสถาบันอนิเมชันโยโยงิสาขาฟุกุโอกะ รุ่นปี 2021 และเข้าร่วมไฮเกียวจึงได้เปลี่ยนเป็นชื่อปัจจุบัน
ซาโฮมิ โคยามะ

ซาโฮมิ โคยามะ (; โรมาจิ: "Koyama Sahomi", เกิด 27 กุมภาพันธ์) เป็นนักพากย์หญิงชาวญี่ปุ่น เกิดที่จังหวัดฮิโรชิมะ ไม่ได้สังกัดสำนักงานนักพากย์ใด
มิโนรุ ชิราอิชิ

มิโนรุ ชิราอิชิ (; โรมาจิ: "Shiraishi Minoru", เกิด 18 ตุลาคม 1978) เป็นนักพากย์ พิธีกรรายการวิทยุ นักแสดง พิธีกรรายการ และ นักร้องนักแต่งเพลง ชาวญี่ปุ่น เกิดที่เมืองชิโกกุจูโอ จังหวัดเอฮิเมะสังกัดค่ายแอกเซนต์
ผลงานที่โดดเด่น ได้แก่ คนโด เค็นจิ ในสงครามเวหา ฟาฟเนอร์, ทานิงุจิ ใน สึซึมิยะ ฮารุฮิ ชิราอิชิ มิโนรุ ใน ลักกีสตาร์ และ ซากาโมโตะ ใน สามัญขยันรั่ว เป็นต้น
เจ้าหญิงเซซีเลอาแห่งสวีเดน

แกรนด์ดัชเชสเซซีลอาแห่งอ็อลเดินบวร์ค ทรงมีพระนามเดิมว่า เจ้าหญิงเซซีเลอาแห่งสวีเดน (22 มิถุนายน พ.ศ. 2350 – 27 มกราคม พ.ศ. 2387) ทรงเป็นแกรนด์ดัชเชสพระชายาแห่งอ็อลเดินบวร์ค ทรงเป็นเจ้าหญิงสวีเดน จากการประสูติ ทรงเป็นพระปิตุจฉา (อาหญิงพระองค์เล็ก) ในคาโรลาแห่งวาซา สมเด็จพระราชินีแห่งซัคเซิน 
พระประวัติ.
แกรนด์ดัชเชสเซซีเลอาแห่งอ็อลเดินบวร์ค ประสูติเมื่อปี พ.ศ. 2350 ทรงเป็นพระราชธิดาพระองค์สุดท้องใน พระเจ้ากุสตาฟที่ 4 อดอล์ฟแห่งสวีเดน กับ เฟรเดอริกาแห่งบาเดิน หลังจากพระองค์ประสูติ ทรงอยู่ในความดูแลของ ต่อมา พระองค์ต้องเสด็จออกจากสวีเดนพร้อมกับครอบครัวหลังจากสมเด็จพระราชบิดา ถูกปลดออกจากพระราชบัลลังก์ หลังการ โดยพระองค์ทรงเติบโตในรัฐบาเดิน โดยต่อมา เมื่อสมเด็จพระราชบิดาและพระราชมาดรา ทรงหย่าร้างกันในปี พ.ศ. 2355 พระองค์ทรงถูกดูแลโดย ใน 
พระองค์ทรงพบกับ พระสวามีในอนาคตคือ แกรนด์ดยุกเอากุสตุสแห่งอ็อลเดินบวร์ค ในปี พ.ศ. 2373 โดยหลังจากมีการตรัสต่อกัน พระองค์ทรงชอบพอกัน พระองค์จึงเสด็จไปหาพระเชษฐา ณ เวียนนา โดยงานเสกสมรส จัดขึ้นต่อหน้าพระพักตร์ของ จักรพรรดิฟรันทซ์ โยเซ็ฟที่ 1 แห่งออสเตรีย จากนั้น ทรงย้ายตามพะสวามีไปยัง อ็อลเดินบวร์คในเดือนมิถุนายน พ.ศ. 2374
พระองค์ทรงมีควาสนพระทัยในด้านวัฒนธรรม ในฐานะแกรนด์ดัชเชสพระชายาแห่งอ็อลเดินบวร์ค พระองค์ทรงพระนิพนธ์ทำนองเพลงสรรเสริญสำหรับอ็อลเดินบวร์ค ต่อมาเพลงสรรเสริญดังกล่าวได้รับการเพิ่มเข้ามาโดยมีเทโอดอร์ ฟอน โคบเบะเป็นผู้แต่งเนื้อร้อง และตั้งชื่อว่า “Heil dir, o Oldenburg” ในปี พ.ศ. 2376 พระองค์ทรงสนับสนุนการก่อตั้งโรงละครแห่งแรกของเมือง ซึ่งปัจจุบันคือ อย่างไรก็ตาม พระองค์กลับมิเคยใกล้ชิดกับประชาชนเลย ด้วยทรงมีข้อจำกัดในการดำรงพระชนม์ชีพในเขตราชสำนัก สะพาน จัตุรัส และถนนได้รับการตั้งชื่อตามพระนาม รวมทั้งโรงเรียนด้วย เพื่อเป็นเกียรติแก่พระนาง
พระองค์สิ้นพระชนม์ด้วยพระโรคไม่กี่วันหลังจาก หลังจากทรงให้กำเนิดพระโอรสพระองค์เล็ก พระศพของพระองค์ถูกฝังไว้ในสุสานของดยุกในสุสานของโบสถ์เซนต์เกอร์ทรูด ซึ่งพระศพของ เจ้าหญิงอมาเลียแห่งสวีเดน พระน้องนางเธอ ก็ถูกฝังไว้ ณ เมืองนี้
การเป็นเชลยของบาบิโลน

การเป็นเชลยของบาบิโลน  หรือ การพลัดถิ่นไปบาบิโลน  เป็นช่วงเวลาในประวัติศาสตร์ของชาวยิวซึ่งชาวยูเดียจำนวนมากจากราชอาณาจักรยูดาห์โบราณถูกจักรวรรดิบาบิโลนใหม่บังคับให้ย้ายถิ่นฐาน การกวาดต้อนเกิดขึ้นเป็นหลายระลอก ได้แก่ หลังการล้อมเยรูซาเล็มเมื่อ 597 ปีก่อนคริสตกาล มีคนประมาณ 7,000 คนที่ถูกกวาดต้อนไปยังเมโสโปเตเมีย การกวาดต้อนเพิ่มเติมเกิดขึ้นหลังการทำลายเยรูซาเล็มและพระวิหารของซาโลมอนเมื่อ 587 ปีก่อนคริสตกาล
คัมภีร์ไบเบิลบันทึกว่าหลังยุทธการที่คารเคมิชเมื่อ 605 ปีก่อนคริสตกาล เนบูคัดเนสซาร์ที่ 2 กษัตริย์บาบิโลนทรงยกทัพล้อมเยรูซาเล็ม ทำให้เยโฮยาคิมกษัตริย์ยูดาห์ทรงจำต้องถวายบรรณาการ ในปีที่ 4 ของรัชสมัยเนบูคัดเนสซาร์ที่ 2 เยโฮยาคิมทรงปฏิเสธที่จะถวายบรรณาการเพิ่มเติม นำไปสู่การล้อมเยรูซาเล็มอีกครั้งในปีที่ 7 ของรัชสมัยเนบูคัดเนสซาร์ที่ 2 (598/597 ปีก่อนคริสตกาล) ซึ่งสิ้นสุดลงด้วยการสิ้นพระชนม์ของเยโฮยาคิม และการตกเป็นเชลยในบาบิโลนของเยโคนิยาห์พระโอรสและผู้สืบราชบัลลังก์ของเยโคยาคิม ข้าราชสำนักของพระองค์ รวมถึงคนอื่น ๆ อีกหลายคน เศเดคียาห์ผู้สืบราชบัลลังก์ถัดจากเยโคนิยาห์และคนอื่น ๆ ตกไปเป็นเชลยเมื่อเนบูคัดเนสซาร์ที่ 2 กษัตริย์บาบิโลนทรงทำลายเยรูซาเล็มในปีที่ 18 ของรัชสมัยพระองค์ (587 ปีก่อนคริสตกาล) และการกวาดต้อนในภายหลังเกิดขึ้นในปีที่ 23 ของรัชสมัยเนบูคัดเนสซาร์ที่ 2 (582 ปีก่อนคริสตกาล) อย่างไรก็ตาม วันที่กวาดต้อน จำนวนการกวาดต้อน และจำนวนผู้ถูกกวาดต้อนมีความแตกต่างกันไปในหลายบันทึกของคัมภีร์ไบเบิล
คัมภีร์ไบเบิลระบุว่าหลังจากการล่มสลายของจักรวรรดิบาบิโลนใหม่ให้กับจักรวรรดิอะคีเมนิด (จักรวรรดิเปอร์เซีย) หลังยุทธการที่โอพิสเมื่อ 539 ปีก่อนคริสตกาล ชาวยูเดียที่เป็นเชลยได้รับการอนุญาตจากเปอร์เซียให้กลับไปยังยูดาห์ได้ หนังสือเอสราในคัมภีร์ไบเบิลระบุว่าการก่อสร้างพระวิหารที่สองในเยรูซาเล็มเริ่มต้นเมื่อประมาณ 537 ปีก่อนคริสตกาลในแคว้น Yehud Medinata ที่จัดตั้งใหม่ของเปอร์เซีย เหตุการณ์ทั้งหมดนี้ถือว่ามีความสำคัญต่อการพัฒนาประวัติศาสตร์และวัฒนธรรมของชาวยิว และท้ายที่สุดก็ส่งผลกระทบอย่างยาวนานต่อพัฒนาการของศาสนายูดาห์
การศึกษาทางโบราณคดีเผยว่าแม้ว่าเมืองเยรูซาเล็มจะถูกทำลายจนสิ้น แต่ส่วนอื่น ๆ ของยูดาห์ยังคงมีผู้อยู่อาศัยในช่วงของการตกไปเป็นเชลย บันทึกทางประวัติศาสตร์จากเมโสโปเตเมียและแหล่งข้อมูลของชางยิวบ่งชี้ว่าประชากรชาวยิวจำนวนมากเลือกที่จะยังอยู่ในเมโสโปเตเมีย การตัดสินใจนี้ส่งผลทำให้มีการก่อตั้งชุมชนชาวยิวขนาดใหญ่ในเมโสโปเตเมียที่รู้จักในคำเรียกว่า "โกลาห์" ("golah"; การกระจัดกระจาย) ซึ่งดำรงอยู่มาถึงปัจจุบัน เชื่อกันว่าชุมชนชาวยิวอิรัก, ชาวยิวเปอร์เซีย, ชาวยิวจอร์เจีย, ชาวยิวบูฆอรอ และชาวยิวภูเขามีบรรพบุรุษส่วนใหญ่ที่มาจากผู้ตกเป็นเชลยเหล่านี้ ปัจจุบันชุมชนเหล่านี้ส่วนใหญ่ได้ย้ายถิ่นฐานมายังประเทศอิสราเอล
บิล ฮิวเลตต์

วิลเลียม ฮิวเลตต์ (20 พฤษภาคม ค.ศ. 1913 – 12 มกราคม ค.ศ. 2001) เป็นวิศวกรชาวอเมริกันและเป็นผู้ก่อตั้งบริษัทฮิวเลตต์-แพคการ์ด (HP) ร่วมกับเดวิด แพคการ์ด
การศึกษาและช่วงแรกของชีวิต.
ฮิวเลตต์เกิดที่เมืองแอนอาร์เบอร์ รัฐมิชิแกน ซึ่งพ่อของเขาสอนอยู่ที่คณะแพทยศาสตร์ มหาวิทยาลัยมิชิแกน ในปี ค.ศ. 1916 ครอบครัวได้ย้ายไปอยู่ที่ซานฟรานซิสโกหลังจากที่พ่อของเขา อัลเบียน วอลเตอร์ ฮิวเลตต์ เข้ารับตำแหน่งเดียวกันที่คณะแพทยศาสตร์ มหาวิทยาลัยสแตนฟอร์ด ซึ่งตั้งอยู่ในซานฟรานซิสโกในขณะนั้น
การก่อตั้งบริษัทฮิวเลตต์-แพคการ์ด.
ในปี 1939 เขาร่วมกับ เดวิด แพคการ์ด (David Packard) ก่อตั้งบริษัท Hewlett-Packard ในเมืองพาโลอัลโต รัฐแคลิฟอร์เนีย โดยเริ่มต้นจากการผลิตเครื่องวัดอิเล็กทรอนิกส์ที่ใช้ในห้องทดลอง ซึ่งอุปกรณ์แรกที่บริษัทสร้างขึ้นคือ Oscillator ที่มีความสามารถในการสร้างสัญญาณอิเล็กทรอนิกส์ ทำให้ HP กลายเป็นผู้นำในตลาดอุปกรณ์อิเล็กทรอนิกส์ที่มีคุณภาพสูง
ความสำเร็จและการขยายตัวของบริษัทฮิวเลตต์-แพคการ์ด.
ในช่วงแรกของบริษัท HP ได้รับการสนับสนุนจากอุตสาหกรรมต่างๆ โดยเฉพาะจากภาครัฐและทหาร ในปี 1947 HP เริ่มขยายตัวและเปิดตัวผลิตภัณฑ์ในตลาดใหม่ๆ เช่น เครื่องพิมพ์ เครื่องคอมพิวเตอร์ และอุปกรณ์ทางการแพทย์ จนกระทั่งในช่วงปี 1960 HP ได้กลายเป็นหนึ่งในบริษัทที่มีอิทธิพลทางเทคโนโลยีและได้รับการยอมรับในระดับโลก
การเกษียณและมรดกที่เหลือ.
วิลเลียม ฮิวเลตต์ ทำงานให้กับบริษัท HP จนกระทั่งเกษียณในปี 1978 เขาได้รับการยอมรับในวงการเทคโนโลยีในฐานะผู้บุกเบิกและผู้มีวิสัยทัศน์ที่สามารถสร้างบริษัทที่มีความยั่งยืนและมีอิทธิพลทั่วโลก แม้จะเกษียณแล้ว เขายังคงมีบทบาทในด้านการให้คำปรึกษาและการสนับสนุนการพัฒนาเทคโนโลยีใหม่ๆ
เสียชีวิต.
วิลเลียม ฮิวเลตต์ เสียชีวิตวันที่ 12 มกราคม พ.ศ. 2544 ด้วยโรคมะเร็ง โดยเขาเสียชีวิตที่บ้านในเมืองพาโลอัลโต รัฐแคลิฟอร์เนีย สหรัฐอเมริกา
ฐิติภัสร์ โชติเดชาชัยนันต์

ฐิติภัสร์ โชติเดชาชัยนันต์ (เกิด 13 ธันวาคม พ.ศ. 2520) ชื่อเล่น โอ๋ เป็นนักการเมืองหญิงชาวไทย ปัจจุบันดำรงตำแหน่งหัวหน้าคณะทำงานรัฐมนตรีว่าการกระทรวงอุตสาหกรรม และหัวหน้าทีมตรวจการสุดซอยจนทำให้ได้รับฉายา โอ๋ สุดซอย เป็นที่ถูกพูดถึงจากการนำทีมตรวจสอบบริษัท ซิน เคอ หยวน สตีล ซึ่งเป็น 1 ในบริษัทผู้ผลิตเหล็กเส้นที่ไม่ผ่านมาตรฐานจนอาจเป็นสาเหตุทำให้เกิดการพังถล่มของอาคารที่ทำการสำนักงานการตรวจเงินแผ่นดิน (หลังใหม่)
ประวัติ.
ฐิติภัสร์เกิดเมื่อวันที่ 13 ธันวาคม พ.ศ. 2520 เป็นบุตรสาวของชัยวุฒิ จริยวิโรจน์สกุล อดีตสมาชิกสภากรุงเทพมหานคร เขตบางกะปิ จบการศึกษาระดับชั้นมัธยมศึกษาจากโรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีนิเทศศาสตรบัณฑิตจากคณะนิเทศศาสตร์ มหาวิทยาลัยกรุงเทพ และปริญญาโทศิลปศาสตรบัณฑิตจาก Central Queensland University ประเทศออสเตรเลีย
งานการเมือง.
ฐิติภัสร์ลงสมัครรับเลือกตั้งสมาชิกสภาผู้แทนราษฎรกรุงเทพมหานครเป็นครั้งแรกเมื่อปี พ.ศ. 2562 ในนามพรรคพลังประชารัฐ ในเขต 13 และได้รับเลือกตั้งด้วยคะแนน 27,489 คะแนน ต่อมา ในเดือนกุมภาพันธ์ พ.ศ. 2566 ฐิติภัสร์ได้ตัดสินใจลาออกจากการเป็นสมาชิกสภาผู้แทนราษฎร และย้ายมาสังกัดพรรครวมไทยสร้างชาติ แต่ในการเลือกตั้งปี พ.ศ. 2566 เธอพ่ายแพ้ให้กับสิริลภัส กองตระการจากพรรคก้าวไกล
สมาชิกสภาผู้แทนราษฎร.
ฐิติภัสร์ โชติเดชาชัยนันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย
เศรษฐีกับลาซารัส

เศรษฐีกับลาซารัส  เป็นอุปมาของพระเยซูจากพระวรสารนักบุญลูกาบทที่ 16 เมื่อพระเยซูตรัสกับเหล่าสาวกของพระองค์และพวกฟาริสีบางคน พระองค์ทรงเล่าเรื่องของเศรษฐีที่ไม่ระบุชื่อคนหนึ่งกับขอทานชื่อลาซารัส เมื่อทั้งคู่เสียชีวิต เศรษฐีถูกพาไปแดนคนตายและวิงวอนต่ออับราฮัมให้ส่งลาซารัสจากอ้อมกอดของอับราฮัมให้ไปเตือนครอบครัวของเศรษฐีเพื่อไม่ให้ประสบชะตากรรมเช่นเดียวกับตน อับราฮัมตอบว่า "ถ้าพวกเขาไม่ฟังโมเสสและพวกผู้เผยพระวจนะ แม้จะมีใครเป็นขึ้นมาจากตาย เขาก็ยังจะไม่เชื่อ"
นอกเหนือจากอุปมาเรื่องหญิงพรหมจารีสิบคน, บุตรหายไป และชาวสะมาเรียใจดีแล้ว เรื่องเศรษฐีกับลาซารัสเป็นหนึ่งในอุปมาที่มีการนำมาวาดเป็นภาพจิตรกรรมบ่อยครั้งที่สุดในศิลปะยุคกลาง อาจเป็นเพราะเป็นเรื่องราวที่แสดงภาพชีวิตหลังความตายอย่างชัดเจน
ความในคัมภีร์ไบเบิล.
<templatestyles src="Template:Blockquote/styles.css" />"มีเศรษฐีคนหนึ่งนุ่งห่มผ้าสีม่วงและผ้าป่านเนื้อดี อยู่อย่างรื่นเริงฟุ่มเฟือยทุกๆ วัน และมีคนยากจนคนหนึ่งชื่อลาซารัส เป็นแผลทั้งตัว นอนอยู่ที่ประตูรั้วบ้านของเศรษฐี เขาอยากจะกินเศษอาหารที่ตกจากโต๊ะของเศรษฐีคนนั้น แม้สุนัขก็มาเลียแผลของเขา ต่อมาคนยากจนนั้นตาย และพวกทูตสวรรค์นำเขาไปอยู่กับอับราฮัม ส่วนเศรษฐีคนนั้นก็ตายด้วย และถูกฝังไว้ และเมื่อเขาเป็นทุกข์ทรมานอยู่ในแดนคนตาย เขาแหงนหน้าดู เห็นอับราฮัมอยู่แต่ไกล และลาซารัสก็อยู่กับท่าน
"เศรษฐีจึงร้องว่า 'อับราฮัมบิดาเจ้าข้า ขอเมตตาข้าพเจ้าเถิด ขอใช้ลาซารัสเอาปลายนิ้วจุ่มน้ำมาแตะลิ้นของข้าพเจ้าให้เย็น เพราะข้าพเจ้าต้องทุกข์ระทมอยู่ในเปลวไฟนี้' แต่อับราฮัมตอบว่า 'ลูกเอ๋ย เจ้าจงระลึกว่าเมื่อเจ้ายังมีชีวิตอยู่ เจ้าได้สิ่งที่ดีสำหรับตัว และลาซารัสได้แต่สิ่งเลว เวลานี้เขาได้รับการปลอบโยนแล้ว แต่เจ้าได้รับแต่ความทุกข์ระทม ยิ่งไปกว่านั้น ระหว่างเรากับพวกเจ้าก็มีเหวใหญ่ตั้งขวางอยู่ เพื่อว่าถ้าใครอยากจะข้ามจากที่นี่ไปถึงพวกเจ้าก็ทำไม่ได้ หรือถ้าจะข้ามจากที่นั่นมาถึงเราก็ทำไม่ได้'
"เศรษฐีคนนั้นจึงกล่าวว่า 'ถ้าอย่างนั้น บิดาเจ้าข้า ขอท่านใช้ลาซารัสไปที่บ้านบิดาของข้าพเจ้า เพราะว่าข้าพเจ้ามีน้องชายห้าคน ให้ลาซารัสไปเตือนพวกเขา เพื่อไม่ให้เขาต้องมาอยู่ในที่ทุกข์ทรมานแห่งนี้' แต่อับราฮัมตอบว่า 'เขามีโมเสสและพวกผู้เผยพระวจนะแล้ว ให้พวกเขาฟังคนเหล่านั้นเถิด' เศรษฐีคนนั้นจึงกล่าวว่า 'ไม่ได้ อับราฮัมบิดาเจ้าข้า แต่ถ้ามีใครสักคนหนึ่งจากพวกคนตายไปหาพวกเขา เขาคงจะกลับใจใหม่' อับราฮัมจึงตอบเขาว่า 'ถ้าพวกเขาไม่ฟังโมเสสและพวกผู้เผยพระวจนะ แม้จะมีใครเป็นขึ้นมาจากตาย เขาก็ยังจะไม่เชื่อ' "
เดวิด แพคการ์ด

เดวิด แพคการ์ด (เกิด 7 กันยายน พ.ศ. 2455) เป็นอดีตรัฐมนตรีช่วยว่าการกระทรวงกลาโหมสหรัฐ อดีตประธานกรรมการบริหารบริษัทฮิวเลตต์-แพคการ์ด หนึ่งในผู้ร่วมก่อตั้งบริษัทฮิวเลตต์-แพคการ์ด (ร่วมกับวิลเลียม ฮิวเลตต์)
ประวัติ.
เดวิด แพคการ์ด เกิดเมื่อวันที่ 7 กันยายน พ.ศ. 2455 ในเมืองเดนเวอร์ รัฐแคลิฟอร์เนีย สหรัฐอเมริกา โดยเดวิดสำเร็จการศึกษาปริญญาด้านวิศวกรรมไฟฟ้าจาก มหาวิทยาลัยสแตนฟอร์ด (Stanford University) ซึ่งเขาได้พบกับวิลเลียม ฮิวเลตต์ที่นั่น และเป็นจุดเริ่มต้นของการร่วมมือกันในการสร้างบริษัท HP
การร่วมก่อตั้งฮิวเลตต์-แพคการ์ด.
ในปี 1939 เดวิด แพคการ์ดและวิลเลียม ฮิวเลตต์ได้ก่อตั้งบริษัทฮิวเลตต์-แพคการ์ด ขึ้นในเมืองพาโลอัลโต รัฐแคลิฟอร์เนีย โดยเริ่มต้นด้วยการผลิตเครื่องมืออิเล็กทรอนิกส์สำหรับการทดสอบและการวิจัย วิลเลียม ฮิวเลตต์เป็น CEO คนแรกของ HP ในขณะที่เดวิด แพคการ์ด มีบทบาทสำคัญในการดำเนินการและบริหารกิจการ
ตำแหน่ง CEO ของ HP.
เดวิด แพคการ์ดดำรงตำแหน่ง CEO ของ HP ตั้งแต่ปี 1978 ถึงปี 1993 โดยในช่วงเวลานี้เขาได้ขยายธุรกิจของ HP ไปในหลายทิศทาง รวมถึงการพัฒนาเทคโนโลยีที่ทันสมัยและขยายตลาดในระดับโลก ภายใต้การบริหารของเขา HP ได้กลายเป็นบริษัทที่มีชื่อเสียงในด้านนวัตกรรมและเทคโนโลยี
การดำรงตำแหน่งในรัฐบาล.
เดวิด แพคการ์ด ดำรงตำแหน่ง รัฐมนตรีช่วยว่าการกระทรวงกลาโหม (Deputy Secretary of Defense) ของสหรัฐอเมริกาในช่วง ปี พ.ศ. 2529 ถึง พ.ศ. 2532 ภายใต้การบริหารของประธานาธิบดี โรนัลด์ เรแกน
ในตำแหน่งนี้ เขามีบทบาทสำคัญในการพัฒนานโยบายด้านกลาโหมและการสนับสนุนการวิจัยทางทหาร ซึ่งเป็นส่วนหนึ่งของการเสริมสร้างความแข็งแกร่งให้กับกองทัพสหรัฐในช่วงยุคสงครามเย็น
การเสียชีวิต.
เดวิด แพคการ์ด เสียชีวิตเมื่อวันที่ 26 มีนาคม พ.ศ. 2539 ที่อายุ 83 ปี ด้วยอาการโรคมะเร็งตับที่เกิดจากภาวะแทรกซ้อนจากการรักษามะเร็งที่เขาต่อสู้มาตลอดหลายปี
แดเนียล ริกคาร์โด

แดเนียล โจเซฟ ริกคาร์โด (อิตาลี: , : ริชชาร์โด; เกิด 1 กรกฎาคม ค.ศ. 1989) เป็นนักแข่งรถชาวออสเตรเลีย แข่งรถครั้งล่าสุดในการแข่งขันฟอร์มูลาวันตั้งแต่ฤดูกาล ถึง ริกคาร์โดชนะการแข่งขันกรังด์ปรีซ์ด้วยกันทั้งสิ้นรายการ ตลอดการแข่งขัน 14 ฤดูกาล
ริกคาร์โดเกิดและเติบโตที่เพิร์ทในครอบครัวชาวออสเตรเลียเชื้อสายอิตาลี เขาเริ่มแข่งรถคาร์ตเมื่ออายุเก้าขวบ และเลื่อนขึ้นสู่การแข่งขันฟอร์มูลาระดับรองใน ค.ศ. 2005 ซึ่งการแข่งขันรายการแรกของเขาคือฟอร์มูลาฟอร์ดระดับภูมิภาค เขาได้ตำแหน่งแชมป์แรกในการแข่งขันฟอร์มูลาเรอโน 2.0 เวสต์ยูโรเปียนคัป ฤดูกาล กับ ก่อนที่เขาจะเป็นแชมป์บริติชฟอร์มูลาทรีอินเตอร์แนชันนัลซีรีส์ ฤดูกาล กับคาร์ลิน จากนั้นริกคาร์โดได้เลื่อนขึ้นสู่การแข่งขันฟอร์มูลาเรอโน 3.5 และได้อันดับรองชนะเลิศใน โดยตามหลัง มีฮาอิล อะลิโอชิน เพียงสองคะแนน ริกคาร์โดเข้าร่วมการแข่งขันฟอร์มูลาวันรายการแรกที่ กับเอชอาร์ทีในฐานะสมาชิกเรดบูลจูเนียร์ทีม เพื่อมาแทนที่ นารายัณ การติเกยัน สำหรับการแข่งขันที่เหลือของฤดูกาล เขาได้ตำแหน่งนักแข่งหลักที่โตโรรอสโซในฤดูกาล และ เคียงคู่กับ ฌ็อง-เอริก แวร์ญ โดยเขาสะสมคะแนนได้จำนวนหนึ่งในทั้งสองฤดูกาล
ริกคาร์โดเลื่อนตำแหน่งสู่เรดบูลในฤดูกาล แทนที่ มาร์ก เว็บเบอร์ ที่เพิ่งอำลาวงการ และจับคู่กับ เซบัสทีอัน เฟ็ทเทิล แชมป์โลกประเภทนักขับสี่สมัยจากฤดูกาลก่อนหน้า เขาได้อันดับที่สามในการชิงแชมป์โลกในฤดูกาลแรกของเขากับทีมภายใต้ โดยเขาชนะการแข่งขันรายการแรกที่ ก่อนจะชนะอีกครั้งที่และ ริกคาร์โดไม่ชนะการแข่งขันใดเลยในฤดูกาล จนกระทั่งเขาชนะการแข่งขันในฤดูกาล และได้อันดับที่สามในการชิงแชมป์โลกอีกครั้ง เขานำชัยชนะมาให้แก่เรดบูลเพิ่มจากการแข่งขันในฤดูกาล เช่นเดียวกับการแข่งขันและกรังด์ปรีซ์ในฤดูกาล ริกคาร์โดเซ็นสัญญากับเรอโนในฤดูกาล และทำผลงานดีที่สุดในฤดูกาลด้วยอันดับที่สี่ที่ เขายังคงรักษาตำแหน่งนักแข่งหลักในฤดูกาล โดยได้ขึ้นโพเดียมในการแข่งขันสองรายการ และจบฤดูกาลด้วยอันดับที่ห้าในการชิงแชมป์โลก เขาเข้าร่วมแมกลาเรนในฤดูกาล และจับคู่กับ แลนโด นอร์ริส โดยเขามีอันดับบนโพเดียมพร้อมกับชนะการแข่งขันเพียงรายการเดียวให้แก่ทีมที่ ริกคาร์โดออกจากแมกลาเรนหลังสิ้นสุดฤดูกาล ท่ามกลางการทำผลงานอย่างยากลำบาก และกลับมาเซ็นสัญญากับเรดบูลอีกครั้งในฐานะนักขับสำรองสำหรับฤดูกาล เขาได้เป็นนักแข่งหลักให้แก่อัลฟาทอรีแทนที่ นิก เดอ ฟริส ตั้งแต่การแข่งขัน ริกคาร์โดรักษาตำแหน่งในทีมที่ปรับภาพลักษณ์ใหม่เป็นอาร์บีสำหรับฤดูกาล แต่เขาถูกเปลี่ยตัวกับ เลียม ลอว์สัน หลังสิ้นสุดการแข่งขัน
ริกคาร์โดมีผลงานชนะเลิศในการแข่งขันครั้ง ได้ตำแหน่งโพลครั้ง ทำรอบได้เร็วที่สุด ครั้ง และมีอันดับบนโพเดียม ครั้งในการแข่งขันฟอร์มูลาวัน ริกคาร์โดได้รับพระราชทานเครื่องราชอิสริยาภรณ์ออสเตรเลีย ชั้นสมาชิก เนื่องในพิธีพระราชทานในวันชาติออสเตรเลียประจำ ค.ศ. 2022
พระเยซูเพื่อนซี้

พระเยซูเพื่อนซี้  เป็นรูปเคารพทางศาสนาล้อเลียนที่สร้างโดยนักสร้างภาพยนตร์เควิน สมิท (Kevin Smith) ปรากฏครั้งแรกในภาพยนตร์ของสมิทในปี ค.ศ. 1999 เรื่อง "คู่เทวดาฟ้าส่งมาแสบ" ("Dogma") 
ในภาพยนตร์ พระเยซูเพื่อนซี้เป็นส่วนหนึ่งของการรณรงค์ "นิกายคาทอลิกว้าว!" (Catholicism Wow!) เพื่อสร้างภาพลักษณ์ใหม่ของโบสถ์โรมันคาทอลิกและกระตุ้นให้ผู้คนมาสนใจนิกายโรมันคาทอลิก โบสถ์นำโดยพระคาร์ดินัลกลิก (Cardinal Glick; รับบทโดยจอร์จ คาร์ลิน) เห็นว่าภาพการตรึงกางเขนเป็นภาพที่ "น่าหดหู่อย่างยิ่ง" จึงตัดสินใจปลดออก และสร้างพระเยซูเพื่อนซี้ให้เป็นภาพลักษณ์ของพระเยซูคริสต์ที่ให้แรงดลใจมากขึ้น รูปเคารพนี้เป็นประติมากรรมรูปพระเยซูที่แย้มพระสรวลและทรงขยิบพระเนตร ในขณะที่ทรงชี้พระดัชนี (นิ้วชี้) ของพระหัตถ์ขวาไปที่ผู้คนที่กำลังชมพระองค์อยู่ และชูพระอังคุฐ (นิ้วหัวแม่มือ) ของพระหัตถ์ซ้ายขึ้น ต่อมาพระเยซูเพื่อนซี้ได้รับการผลิตเป็นแอ็กชันฟิกเกอร์และตุ๊กตาหัวโยก จากนั้นรูปเคารพนี้ก็กลายเป็นอินเทอร์เน็ตมีมยอดนิยม
หมาป่าไดร์

หมาป่าไดร์ (Aenocyon dirus) เป็นสัตว์พวกสุนัขที่สูญพันธุ์แล้ว หมาป่าไดร์เคยอาศัยอยู่ในทวีปอเมริกาในช่วงอายุไพลสโตซีนตอนปลายจนถึงต้นยุคโฮโลซีน (ระหว่าง 125,000 ถึง 10,000 ปีก่อน) สปีชีส์นี้ได้รับการตั้งชื่อในปี ค.ศ. 1858 สี่ปีหลังจากที่มีการค้นพบตัวอย่างแรก ปัจจุบันมีการจำแนกอนุสปีชีส์ไว้สองชนิด ได้แก่ "Aenocyon dirus guildayi" และ "Aenocyon dirus dirus" แหล่งที่พบซากดึกดำบรรพ์ของหมาป่าไดร์มากที่สุดคือ หลุมยางมะตอยลาเบรในลอสแอนเจลิส
การเลื่อนชั้นและการตกชั้น

การเลื่อนชั้นและการตกชั้น คือกระบวนการที่ใช้ในลีกกีฬาที่ทีมต่าง ๆ สามารถเลื่อนขึ้นและลงระหว่างดิวิชันต่าง ๆ ในระบบลีก ขึ้นอยู่กับผลงานของพวกเขาตลอดฤดูกาล ลีกที่ใช้ระบบการเลื่อนชั้นและตกชั้นบางครั้งเรียกว่า ลีกเปิด ในระบบการเลื่อนชั้นและการตกชั้น ทีมที่มีอันดับดีที่สุดในดิวิชันล่างจะได้รับการ "เลื่อนชั้น" ไปยังดิวิชันที่สูงกว่าในฤดูกาลถัดไป และทีมที่มีอันดับแย่ที่สุดในดิวิชันที่สูงกว่าจะถูก "ตกชั้น" ไปยังดิวิชันล่างในฤดูกาลถัดไป ในระหว่างฤดูกาล ทีมที่มีอันดับอยู่หัวตารางคะแนนของลีกจนสามารถเลื่อนชั้นได้ มักจะถูกกล่าวว่าอยู่ใน "โซนเลื่อนชั้น" และทีมที่อยู่ท้ายตารางจะอยู่ใน "โซนตกชั้น"
ระบบทางเลือกขององค์กรลีกซึ่งใช้ในออสเตรเลีย แคนาดา สิงคโปร์ และสหรัฐเป็นหลัก เป็นรูปแบบลีกแบบปิดที่อิงตามการอนุญาตสิทธิ์หรือแฟรนไชส์ ซึ่งจะรักษาทีมเดิมไว้จากปีต่อปี โดยมีการรับทีมขยาย และการย้ายทีมที่มีอยู่เป็นครั้งคราว และไม่มีการย้ายทีมระหว่างลีกหลัก และลีกรอง
ข่าวประเสริฐ

ข่าวประเสริฐ (โปรเตสแตนต์) หรือ ข่าวดี (คาทอลิก)  เป็นแนวคิดทางเทววิทยาในหลายศาสนา ในลัทธิจักรวรรดิโรมันในประวัติศาสตร์และในศาสนาคริสต์ในปัจจุบัน ข่าวประเสริฐเป็นข้อความเกี่ยวกับความรอดโดยบุคคลศักดิ์สิทธิ์ ผู้ช่วยให้รอด ซึ่งนำสันติภาพหรือประโยชน์อื่น ๆ มาสู่มวลมนุษย์ ในศาสนากรีกโบราณ คำนี้หมายถึงประเภทหนึ่งของการบูชายัญหรือการอุทิศตนทางพิธีกรรมเพื่อขอบพระคุณเทพเจ้าเมื่อได้รับข่าวดี
แนวคิดทางศาสนานี้พบได้ย้อนไปถึงยุคคลาสสิกของกรีซเป็นอย่างน้อย และเป็นที่ทราบกันว่าผู้เขียนชาวโรมันได้นำแนวคิดนี้มาใช้ในช่วงปลาศตวรรษที่ 1 ก่อนคริสตกาล ในปัจจุบันถือเป็นข้อความหลักของศาสนาคริสต์ โดยเขียนเป็นบันทึกเกี่ยวกับชีวิตและคำสอนของพระเยซูคริสต์ เรียกว่าพระกิตติคุณหรือพระวรสาร (ภาษาอังกฤษเรียกว่า "Gospel" เช่นกัน)
ศัพทมูล.
คำว่า "gospel"  เป็นคำแปลเป็นภาษาอังกฤษเก่าของคำภาษากรีกว่า มีความหมายว่า "ข่าวดี" ซึ่งอาจเห็นได้จากการวิเคราะห์คำว่า euangélion (+ + diminutive suffix) คำภาษากรีกถูกแปลงเป็นรูปภาษาละตินว่า ในฉบับวัลเกตและแปลเป็นภาษาละตินว่า .
ในภาษาอังกฤษเก่า คำนี้ได้รับการแปลเป็น ("ดี" + , "ข่าว") คำในภาษาอังกฤษเก่าได้รับการรักษาไว้ในรูปคำว่า ในคัมภีร์ไบเบิลฉบับแปลภาษาอังกฤษยุคกลาง และยังคงใช้ในภาษาอังกฤษสมัยใหม่ด้วย
คำในภาษากรีกเดิมมีความหมายถึงเงินรางวัลหรือค่าตอบแทนที่มักจ่ายให้กับคนนำสารที่นำข่าวดีมาส่ง ต่อมาคำนี้จะจึงมีความหมายถึงตัวข่าวดีเอง และยังใช้หมายถึงเครื่องบูชาที่ใช้ขอบพระคุณสำหรับโชคดีด้วย
วัดแม่วะหลวง

วัดแม่วะหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่วะ อำเภอเถิน จังหวัดลำปาง หน้าวัดเป็นทุ่งนาข้าว มีเนื้อที่จำนวน 2 ไร่ 2 งาน 35 ตารางวา ปัจจุบันมีพระครูสิริพัฒนพิศาล (จิรวัฒน์ อคฺคธมฺโม ป.ธ.5) ดำรงตำแหน่งเจ้าอาวาส
วัดแม่วะหลวงตั้งวัดเมื่อ พ.ศ. 2408 เป็นวัดที่เก่าแก่ที่สุดในตำบลแม่วะ ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 ตามที่เล่าสืบ ๆ กันมา เดิมมีพระภิกษุรูปหนึ่งชื่อ ครูบาจีนา มาจากบ้านเหล่าและเป็นเจ้าอาวาสวัดแม่วะหลวงรูปแรกจึงนับได้ว่า ครูบาจีนาเป็นภิกษุผู้ให้กำเนิดวัดแม่วะหลวง
ภายในวัดมีเสาศาลาแกะสลักพุทธประวัติแบบนูนต่ำอันงดงาม
โรมุลุส, แรมุส, และคาลีซี

โรมุลุส และ แรมุส เป็นหมาป่าสีเทา ("Canis lupus") ที่ได้รับการดัดแปลงพันธุกรรมโดยบริษัทโคลอสซอล ไบโอไซเอนซ์ เมื่อวันที่ 1 ตุลาคม ค.ศ. 2024 โดยมีเป้าหมายเพื่อจำลองฟีโนไทป์ของไดร์วูฟ ("Aenocyon dirus") ซึ่งเป็นสายพันธุ์ที่สูญพันธุ์ไปแล้ว นอกจากนี้ ยังมีหมาป่าเพศเมียชื่อ คาลีซี เกิดตามมาในวันที่ 30 มกราคม ค.ศ. 2025 โดยทางโคลอสซอลระบุว่าหมาป่าทั้งสองตัวเป็นเพศผู้ซึ่งเป็นตัวอย่างมีชีวิตตัวแรกของไดร์วูฟ นับตั้งแต่การสูญพันธุ์เมื่อราว 10,000 ปีก่อน
นักวิทยาศาสตร์ได้เขียนรหัสพันธุกรรมใหม่ในเซลล์ต้นกำเนิดบุผนังหลอดเลือดของหมาป่าสีเทาจำนวน 14 ยีนหลัก ให้แสดงลักษณะของไดร์วูฟ 20 ลักษณะ โดยที่ "ไม่มีดีเอ็นเอของไดร์วูฟโบราณถูกผสานเข้าไปในจีโนมของหมาป่าสีเทาโดยตรง" การประกาศการเกิดของหมาป่าทั้งสามต่อสาธารณชนในเดือนเมษายน ค.ศ. 2025 ได้รับความสนใจอย่างกว้างขวาง
หลี่ น่า (บุตรสาวของเหมา เจ๋อตง)

หลี่ น่า(#เปลี่ยนทาง เกิดเมื่อวันที่ 3 สิงหาคม 1940) เป็นลูกสาวของเหมาเจ๋อตงและภรรยาคนที่สี่ของเขาเจียงชิงและเป็นลูกคนเดียวของพวกเขา นามสกุลของเธอคือ หลี่ ไม่ใช่ เหมา เนื่องจากพ่อของเธอใช้ชื่อเล่นว่า "Li Desheng" (李德胜;李德勝) ในช่วงเวลาหนึ่งระหว่างสงครามกลางเมืองจีน
ชื่อของหลี่นาและหลี หมิ่น พี่สาวของเธอ มาจากคัมภีร์ขงจื๊อเล่มที่ 4 : " เหนียงหยานเอ๋อหมินหยูซิ่ง" (แปลว่า "ช้า" ในคำพูด และ "จริงจัง" ในการประพฤติ)
โคลอสซอล ไบโอไซเอนซ์

บริษัท โคลอสซอล ไบโอไซเอนซ์ เป็นบริษัทเทคโนโลยีชีวภาพและการดัดแปลงพันธุกรรมของสหรัฐอเมริกา ที่ทำงานเกี่ยวกับการดัดแปลงพันธุกรรมเพื่อฟื้นฟูสปีชีส์ที่สูญพันธุ์ เช่น แมมมอธขนยาว, เสือทัสมาเนีย, แรดขาวเหนือ, นกโดโด และ หมาป่าไดร์วูล์ฟ ในปี ค.ศ. 2023 บริษัทได้ประกาศว่า ต้องการให้ลูกผสมแมมมอธขนยาวเกิดภายในปี ค.ศ. 2028 และต้องการนำพวกมันกลับสู่ที่อยู่อาศัยในทุ่งหิมะในอาร์กติก นอกจากนี้ยังได้เปิดตัวคณะกรรมการที่ปรึกษาเสือทัสมาเนีย ซึ่งเป็นโครงการวิจัยเกี่ยวกับเสือทัสมาเนียเพื่อปล่อยลูกเสือทัสมาเนียกลับไปยังที่อยู่อาศัยเดิมในแทสเมเนียและพื้นที่กว้างขวางของออสเตรเลียหลังจากการสังเกตในกรง
บริษัทพัฒนาเทคโนโลยีวิศวพันธุกรรมและเทคโนโลยีการสืบพันธุ์เพื่อชีววิทยาการอนุรักษ์ บริษัทก่อตั้งขึ้นในปี ค.ศ. 2021 โดยจอร์จ เชิร์ช และเบ็น แลมม์ และมีสำนักงานใหญ่ตั้งอยู่ที่ดัลลัส รัฐเทกซัส ณ ปี ค.ศ. 2025 โคลอสซอลเป็นบริษัทที่มีมูลค่าสูงที่สุดในดัลลัส รัฐเทกซัส ด้วยมูลค่า 10.2 พันล้านดอลลาร์สหรัฐ
อนงค์ 2

อนงค์ 2 เป็นภาพยนตร์ไทยแนวสุขนาฏกรรม สยองขวัญเหนือธรรมชาติ ที่อยู่ระหว่างการถ่ายทำ สร้างโดยคาร์แมนไลน์สตูดิโอ จากการกำกับของคมกฤษ ตรีวิมล ผู้กำกับจากภาคแรก นำแสดงโดยสุทธิรักษ์ ทรัพย์วิจิตร และเมลดา สุศรี โดยมีกำหนดเข้าฉายวันแรกในวันที่ 30 ตุลาคม พ.ศ. 2568
งานสร้าง.
ภาพยนตร์เรื่อง อนงค์ 2 ได้จัดพิธีบวงสรวงเปิดกล้องเมื่อวันที่ 28 มีนาคม พ.ศ. 2568
พระนางอตุลมหาธัมมเทวีแห่งปี้นยะ

พระนางอตุลมหาธัมมเทวีแห่งปี้นยะ  เป็นอัครมเหสีของพระเจ้าอุซะนาที่ 1 แห่งปี้นยะ พระนางเป็นพระปิตุจฉาในพระเจ้าฝรั่งมังศรีชวาแห่งอังวะ
พงศาวลี.
ตารางข้างล่างคือพระราชพงศาวลีตามที่รายงานในพงศาวดาร"มหาราชวงศ์ ฉบับหอแก้ว" พระนามส่วนพระองค์ของพระนางคือ Saw Min Ya (စောမင်းရာ)
ควังจูเอไอเพปเปอส์

ควังจูเอไอเพปเปอส์  เป็นทีมวอลเลย์บอลอาชีพหญิงในประเทศเกาหลีใต้ ก่อตั้งในปี ค.ศ. 2021 ทีมนี้มีที่ตั้งอยู่ที่ควังจูและเป็นสมาชิกของสหพันธ์วอลเลย์บอลเกาหลี (KOVO) โดยมีสนามเหย้าคือ ย็อมจูยิมเนเซียม
ยูคเว

<table class="infobox" style="width: 22em"></table>
ยูคเว (肉膾) เป็นอาหารชนิดหนึ่งซึ่งทำจากเนื้อสัตว์ของเกาหลี ที่ทำจากเนื้อดิบ
ภาพรวม.
คำว่า "ยูคเว" มาจากคำว่า "ยุก" (肉) แปลว่า "เนื้อ" และ "ฮเว" (膾) ที่หมายถึงเนื้อดิบที่สับละเอียดจากสัตว์หรือปลา (ซาชิมิ)
ทำโดยหั่นเนื้อวัวดิบ (มักใช้เนื้อสะโพก โดยเฉพาะ เนื้อสะโพกด้านหลัง) เป็นเส้นบาง ๆ แล้วคลุกเคล้ากับ เครื่องปรุงรส เช่น เมล็ดงา ต้นหอม รวมถึง ซีอิ๊ว น้ำมันงา น้ำตาล โคชูจัง และน้ำสาลี่ มักจะใส่ไข่แดงลงไปตรงกลาง แต่สูตรดั้งเดิมไม่ได้ใส่ไข่ เมื่อยูคเววางบนพีบิมบับ จะเรียกว่า ยูคเวบีบิมบับ 
ยูคเควท้องถิ่นของเมืองชินจูมีชื่อเสียงเป็นอย่างมากและถูกเรียกว่า ฮวาบัน (花飯) แปลว่า "ข้าวดอกไม้" เนื่องมาจากเนื้อวัวแดงที่วางอยู่บนข้าวและนามุลที่มีลักษณะคล้ายดอกไม้
ความเสี่ยง.
เนื่องจากโรคยูคเวเกี่ยวข้องกับการกินเนื้อดิบ จึงมีความเสี่ยงต่อการติดเชื้อโรค เช่น เชื้อ Salmonella และ เชื้อ Escherichia coli ที่ทำให้มีเลือดออกในลำไส้
เพื่อป้องกันแบคทีเรียเข้าสู่เนื้อเยื่อภายใน จึงใช้เนื้อเป็นชิ้นใหญ่ ๆ แล้วจึงเล็มบริเวณรอบ ๆ ออก ซึ่งจะช่วยลดแบคทีเรียได้
นกมาคอว์ไฮยาซินท์

นกมาคอว์ไฮยาซินท์ (ชื่อวิทยาศาสตร์: "Anodorhynchus hyacinthinus") เป็นนกแก้วที่มีถิ่นกำเนิดในอเมริกาใต้ตอนกลางและตอนตะวันออกโดยมีความยาวประมาณหนึ่งเมตร (จากยอดหัวจรดปลายหางแหลมยาว) ซึ่งยาวกว่านกแก้วสายพันธุ์อื่น ๆ นกมาคอว์เป็นนกมาคอว์ที่ใหญ่ที่สุด และเป็นนกแก้วบินได้ที่ใหญ่ที่สุด แม้จะเป็นนกที่ระบุได้ง่ายโดยทั่วไป แต่ก็อาจสับสนกับนกมาคอว์ลีร์ (Lear's macaw) ที่มีขนาดเล็กกว่าได้ การสูญเสียถิ่นอาศัยและการดักจับนกป่าเพื่อการค้าสัตว์เลี้ยงทำให้จำนวนนกในป่าลดลงอย่างมาก ดังนั้นนกชนิดนี้จึงได้รับการจัดให้อยู่ในกลุ่มเสี่ยงต่อการสูญพันธุ์ในบัญชีแดงของสหภาพระหว่างประเทศเพื่อการอนุรักษ์ธรรมชาติ และได้รับการคุ้มครองโดยอยู่ในบัญชีภาคผนวกที่ 1 ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES)
ปีศักดิ์สิทธิ์

ปีศักดิ์สิทธิ์ (ศัพท์คาทอลิก) หรือ ปีอิสรภาพ (ศัพท์โปรเตสแตนต์) ("yōḇel;" ยิดดิช: "yoyvl") เป็นปีที่ตามมาหลังผ่านไป 7 รอบของรอบ 7 ปี (7 วงรอบของปีสับบาโตหรือปีสะบาโต วงรอบละ 7 ปี รวมเป็น 49 ปี) ปีที่ 50 นี้ มีความเกี่ยวข้องอย่างมากกับที่ดิน ทรัพย์สิน และสิทธิ์ในที่ดิน ตามกฎเกณฑ์ที่ระบุในหนังสือเลวีนิติ คนที่ไปเป็นทาสตามสัญญาผูกมัดจะได้รับการปลดปล่อยจากการเป็นทาส หนี้บางส่วนจะได้รับการยกเว้น และทุกคนจะต้องได้กลับไปอยู่ยังที่ดินอันเป็นทรัพย์สินของคนในปีศักดิ์สิทธิ์
จุดกำเนิดและวัตถุประสงค์.
เลวีนิติ 25:8 -13 ระบุว่า:
<templatestyles src="Template:Blockquote/styles.css" />ท่านจะต้องนับระยะเวลาเจ็ดปีเจ็ดครั้ง จะได้รวมทั้งสิ้นสี่สิบเก้าปี ในวันที่สิบเดือนเจ็ด ท่านจะสั่งให้เป่าเขาสัตว์ ท่านจะสั่งให้ประกาศวันชดเชยบาปโดยเป่าเขาสัตว์ทั่วแผ่นดินของท่าน ท่านจะต้องประกาศว่าปีที่ห้าสิบนั้นเป็นปีศักดิ์สิทธิ์ และประกาศการปลดปล่อยสำหรับทุกคนที่อาศัยอยู่ในแผ่นดิน ปีนั้นจะได้ชื่อว่า 'ปีเป่าเขาสัตว์' สำหรับท่าน แต่ละคนจะได้รับที่ดินของตระกูลคืนมา แต่ละคนจะกลับไปยังครอบครัวของตน ในปีที่ห้าสิบซึ่งเป็นปีเป่าเขาสัตว์สำหรับท่านนี้ ท่านจะต้องไม่หว่านพืช ไม่เก็บเกี่ยวข้าวซึ่งงอกขึ้นเอง ไม่เก็บผลองุ่นจากเถาที่ไม่ได้ลิด ปีเป่าเขาสัตว์นี้จะเป็นปีศักดิ์สิทธิ์สำหรับท่าน ตลอดปีนี้ ท่านจะกินพืชผลที่งอกขึ้นเองในทุ่งนา ในปีเป่าเขาสัตว์นี้ แต่ละคนจะได้รับที่ดินของตระกูลคืนมา (ThCB)
กีฬาโอลิมปิกอีสปอร์ต

กีฬาโอลิมปิกอีสปอร์ต เป็นการแข่งขันกีฬาอีสปอร์ตระดับนานาชาติที่วางแผนจะจัดขึ้นในอนาคต ซึ่งจะมีการแข่งขันกีฬาเสมือนจริงและวิดีโอเกมหลากหลายชนิดรวมกันในสถานที่เดียว ซึ่งจัดโดยคณะกรรมการโอลิมปิกสากล ประเภทการแข่งขันในกีฬาโอลิมปิกอีสปอร์ตมีความเชื่อมโยงกับกีฬาในโอลิมปิกแบบดั้งเดิม เนื่องจากวิดีโอเกมที่เลือกจะได้รับการคัดเลือกจากสหพันธ์กีฬานานาชาติ
แม้ว่ากีฬาอีสปอร์ตและการแข่งขันวิดีโอเกมจะไม่ถือเป็นกีฬาในอดีต แต่ขบวนการโอลิมปิกเริ่มให้ความสนใจตั้งแต่ปี ค.ศ. 2007 เมื่ออีสปอร์ตได้รับการรวมไว้ในการแข่งขันเอเชียนอินดอร์เกมส์ 2007 ต่อมาในปี ค.ศ. 2017 จึงมีการจัดการประชุมสุดยอดโอลิมปิกที่มุ่งเน้นเรื่องคณะกรรมการโอลิมปิกสากลและอีสปอร์ต หลังจากจัดโอลิมปิกเสมือนจริงแบบออนไลน์ในช่วงการระบาดทั่วของโควิด-19 ในปี ค.ศ. 2021 ใน 5 ชนิดกีฬา คณะกรรมการโอลิมปิกสากลได้ประกาศการสร้างโอลิมปิกอีสปอร์ตซีรีส์ โดยเป็นส่วนหนึ่งของสัปดาห์โอลิมปิกอีสปอร์ตในเดือนพฤศจิกายน ค.ศ. 2022 การจัดงานครั้งแรกในชื่อ โอลิมปิกอีสปอร์ตวีค 2023 ได้จัดขึ้นที่สิงคโปร์ในเดือนมิถุนายน ค.ศ. 2023 ในวันที่ 11 กุมภาพันธ์ ค.ศ. 2025 คณะกรรมการโอลิมปิกสากลได้ประกาศว่ากีฬาโอลิมปิกอีสปอร์ตครั้งแรกจะจัดขึ้นที่รียาด ประเทศซาอุดีอาระเบียในปี ค.ศ. 2027
โอลิมปิกอีสปอร์ตจะไม่มีการมอบเหรียญ และใบประกาศเกียรติคุณ เช่นเดียวกับกีฬาในโอลิมปิกชนิดอื่น ๆ แต่ผู้เข้าแข่งขันที่ได้สามอันดับแรกจะได้รับถ้วยรางวัลที่มีสีทอง เงิน และทองแดง ตามลำดับแทน
ไลกาปาร์ตี

"ไลกาปาร์ตี"  เป็นเพลงโดยเอ็มมี นักร้องชาวนอร์เวย์ ซึ่งเธอประพันธ์ขึ้นร่วมกับเออร์เลนด์ กุตตุลสรุด คริสเตียนเซน, เฮนริค ออสต์ลุนด์, ลาริสสา ทอร์มีย์, และทรูลส์ มาริอุส อาร์รา เพลงนี้วางจำหน่ายเมื่อวันที่ 20 มกราคม ค.ศ. 2025 และจะเป็นตัวแทนของไอร์แลนด์ในการประกวดเพลงยูโรวิชันปี 2025
การพัฒนาและแนวเพลง.
"ไลกาปาร์ตี" ได้ประพันธ์ขึ้นโดยเอ็มมี คริสตีเนอ กุตตุลสรุด, เออร์เลนด์ กุตตุลสรุด คริสเตียนเซน, เฮนริค ออสต์ลุนด์, ลาริสสา ทอร์มีย์, และทรูลส์ มาริอุส อาร์รา โดยเฮนริคได้เป็นโปรดิวเซอร์ร่วมกับโจนาส เจนเซน เพลงนี้เขียนขึ้นที่ค่ายแต่งเพลง "เรนาซองเฟส" ในประเทศนอร์เวย์ ซึ่งเอ็มมีได้พบกับลาริสสา ทอร์มีย์ เพลงนี้เป็นการกล่าวถึงไลกา สุนัขโซเวียตที่เป็นสิ่งมีชีวิตแรกที่โคจรรอบโลกบนสปุตนิก 2 ในปี 1957 แนวคิดของเนื้อเพลงนี้เกิดขึ้นหลังจากที่เอ็มมีค้นพบเรื่องราวที่น่าเศร้าของมันโดยบังเอิญ ทำให้เธอจินตนาการถึงชะตากรรมอีกแบบหนึ่งซึ่งแทนที่จะตาย ไลกากลับได้ไปร่วมงานเลี้ยงที่ไม่มีวันจบสิ้นในอวกาศ
การประกวดเพลงยูโรวิชันปี 2025.
"ยูโรซอง 2025".
"ยูโรซอง 2025" เป็นการประกวดเพลงระดับชาติของไอร์แลนด์ ซึ่งใช้คัดเลือกเพลงสำหรับการประกวดเพลงยูโรวิชันปี 2025 ในครั้งนี้จัดขึ้นเมื่อวันที่ 7 กุมภาพันธ์ ค.ศ. 2025 ในรายการ "เพดอะเลทเลทโชว์" ฉบับพิเศษ ออกอากาศทางอาร์ทีอีวันและอาร์ทีอีเพลเยอร์ การประกวดรอบชิงชนะเลิศได้จัดขึ้นที่ศูนย์โทรทัศน์อาร์ทีอีเมื่อวันที่ 7 กุมภาพันธ์ ค.ศ. 2025 ผลการแข่งขันจะถูกตัดสินโดยใช้คะแนนเสียงจากคณะกรรมการระดับชาติ คณะกรรมการระหว่างประเทศ และการโหวตทางโทรทัศน์ ซึ่งแต่ละคณะกรรมการจะให้คะแนนชุดละ 2, 4, 6, 8, 10 และ 12 คะแนน โดยในกรณีที่คะแนนเท่ากันในรอบแรก จะให้คะแนนเสียงจากคณะกรรมการชุดหลังก่อน
“ไลกาปาร์ตี” ได้รับเลือกให้เข้าร่วมการคัดเลือกตัวแทนประเทศของไอร์แลนด์หลังจากถูกปฏิเสธจากการเข้าร่วมเมลูดีกรังปรีซ์ของนอร์เวย์ โดยได้มีการประกาศเมื่อวันที่ 23 มกราคม ค.ศ. 2025 ในรอบชิงชนะเลิศระดับประเทศ เพลงนี้ได้รับชัยชนะ ทำให้ได้รับสิทธิ์ในการเป็นตัวแทนของไอร์แลนด์ในการประกวดเพลงยูโรวิชันปี 2025
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไอร์แลนด์ได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง
คุณภาพ (ธุรกิจ)

ในทางธุรกิจ วิศวกรรม และการผลิต คุณภาพ มีการตีความเชิงปฏิบัติว่าหมายถึงความไม่ด้อยกว่าหรือเหนือกว่าของบางสิ่ง (สินค้าหรือบริการ) และยังมีการนิยามว่าตรงกับวัตถุประสงค์ที่วางไว้ ในขณะเดียวกันก็ตอบสนองความคาดหวังของลูกค้าอีกด้วย คุณภาพเป็นคุณลักษณะเชิงการรับรู้ เงื่อนไข และค่อนข้างเป็นอัตวิสัย และบุคคลต่าง ๆ อาจเข้าใจต่างกัน ผู้บริโภคอาจมุ่งเน้นไปที่คุณลักษณะเฉพาะของผลิตภัณฑ์/บริการหรือการเปรียบเทียบกับคู่แข่งในตลาด ผู้ผลิตอาจวัดคุณภาพความสอดคล้องหรือระดับที่ผลิตภัณฑ์/บริการได้รับการผลิตอย่างถูกต้อง บุคลากรที่ตรวจสอบ วัดคุณภาพโดยพิจารณาจากระดับความน่าเชื่อถือ สามารถบำรุงรักษาได้หรือความยั่งยืน ของผลิตภัณฑ์ ด้วยวิธีการดังกล่าว ความเป็นอัตวิสัยของคุณภาพจะมีการกำหนดคำจำกัดความเชิงปฏิบัติการ และวัดด้วยตัวชี้วัด
การครัว

การครัว  เป็นรูปแบบการทำอาหารที่โดดเด่นด้วยส่วนผสม เทคนิค และจานอาหาร และมักเกี่ยวข้องกับวัฒนธรรม หรือภูมิภาคทางภูมิศาสตร์เฉพาะ เทคนิค การเตรียมอาหารในแต่ละท้องที่ ประเพณี และส่วนผสมของแต่ละภูมิภาค ได้ผสมผสานกันจนทำให้ได้อาหารจานพิเศษที่มีเอกลักษณ์เฉพาะของแต่ละภูมิภาค
ฐานวิจัยการเพาะพันธุ์แพนด้ายักษ์เฉิงตู

ฐานวิจัยการเพาะพันธุ์แพนด้ายักษ์เฉิงตู  เป็นสถาบันเพาะพันธุ์และวิจัยแพนด้ายักษ์ แพนด้าแดง และสัตว์หายากอื่น ๆ เป็นสถาบันไม่แสวงกำไรซึ่งได้ทุนจากรัฐบาล ตั้งอยู่ในนครเฉิงตู มณฑลเสฉวน ประเทศจีน
ฐานวิจัยการเพาะพันธุ์แพนด้ายักษ์เฉิงตูก่อตั้งในปี ค.ศ. 1987 โดยเทศบาลประชาชนเทศบาลนครเฉิงตู ตั้งต้นด้วยแพนด้ายักษ์ 6 ตัวที่ช่วยได้จากป่า ในปี ค.ศ. 2008 มีแพนด้าเกิดใหม่ 124 ตัวและมีประชากรแพนด้าเพิ่มขึ้นเป็น 83 ตัว เป้าหมายของสถาบันที่ระบุไว้คือ "เป็นศูนย์วิจัยระดับโลก เป็นศูนย์การศึกษาด้านการอนุรักษ์ และเป็นจุดหมายของการท่องเที่ยวเชิงศึกษาในระดับนานาชาติ"
ภาษาคาเรเลีย

ภาษาคาเรเลีย (Karelian) เป็นหนึ่งในกลุ่มภาษาฟินนิก ซึ่งมีผู้พูดส่วนใหญ่คือ ชาวคาเรเลีย ในสาธารณรัฐคาเรเลีย ประเทศรัสเซีย ในทางภาษาศาสตร์ ภาษาคาเรเลียมีความเกี่ยวข้องอย่างใกล้ชิดกับภาษาถิ่นฟินแลนด์ที่พูดในประเทศฟินแลนด์ ตะวันออก และนักภาษาศาสตร์ชาวฟินแลนด์บางคนถึงกับจัดให้ภาษาคาเรเลียเป็นภาษาถิ่นของฟินแลนด์ด้วยซ้ำ แต่ในปัจจุบัน มองว่าเป็นภาษาที่แยกจากภาษาอื่น ในสำมะโนประชากรรัสเซีย ค.ศ. 2020–2021 มีคนประมาณ 9,000 คน ที่พูดภาษาคาเรเลียเป็นภาษาแม่ แต่มีประมาณ 14,000 คน ที่ระบุว่าตนสามารถพูดภาษาคาเรเลียได้ มีผู้พูดภาษาคาเรเลียประมาณ 11,000 คน อยู่ในฟินแลนด์ และคนฟินแลนด์ราว 30,000 คน มีความรู้เกี่ยวกับภาษาคาเรเลียนอย่างน้อยบางส่วน
ชาวจอร์เจีย

ชาวจอร์เจีย (Georgians) หรือ คาร์ตเวเลียน (Kartvelians; : , อักษรโรมัน: ,) เป็นชาติและกลุ่มชาติพันธุ์คอเคเซียน ซึ่งมีถิ่นกำเนิดในประเทศจอร์เจียในปัจจุบันและพื้นที่โดยรอบซึ่งมีความเกี่ยวข้องกับอาณาจักรจอร์เจียในอดีต ชุมชนชาวจอร์เจียในต่างแดนที่สำคัญยังพบได้ทั่วรัสเซีย ตุรกี กรีซ อิหร่าน ยูเครน สหรัฐอเมริกา และสหภาพยุโรป
หมู่เกาะพริบิลอฟ

หมู่เกาะพริบิลอฟ  เดิมชื่อ หมู่เกาะนอร์เทิร์นเฟอร์ซีล (Northern Fur Seal Islands) เป็นหมู่เกาะภูเขาไฟสี่เกาะนอกชายฝั่งแผ่นดินใหญ่ของรัฐอะแลสกา ในทะเลเบริง ห่างออกไปประมาณ ทางเหนือของอันอะแลสกา และ 200 ไมล์ (320 กม.) ทางตะวันตกเฉียงใต้ของแหลมนิวเวนแฮม หมู่เกาะเหล่านี้เป็นส่วนหนึ่งของเขตรักษาพันธุ์สัตว์ทางทะเลแห่งชาติอะแลสกา หมู่เกาะอยู่ห่างจากไซบีเรียออกไปประมาณ ทางตะวันตกเฉียงเหนือ หมู่เกาะมีพื้นที่ประมาณ ภูมิประเทศส่วนใหญ่เป็นหินและปกคลุมด้วยทุ่งทันดรา มีประชากร 572 คน จากการสำรวจสำมะโนประชากรปี 2010
ยูฟ่าแชมเปียนส์ลีก นัดชิงชนะเลิศ 1995

ยูฟ่าแชมเปียนส์ลีก นัดชิงชนะเลิศ 1995 เป็นครั้งที่ 40 จัดขึ้นที่เวียนนาระหว่างอายักซ์และเอซี มิลาน เป็นการรีแมตช์จากรอบชิงชนะเลิศยูโรเปียนคัพในปี 1969 และเป็นรอบชิงชนะเลิศยูฟ่าแชมเปียนส์ลีกครั้งที่ 3 ติดต่อกันของมิลาน ซึ่งความสำเร็จดังกล่าวในยุคแชมเปียนส์ลีกเกิดขึ้นอีก 2 ครั้งโดยยูเวนตุสระหว่างปี 1996 ถึง 1998 และเรอัลมาดริดระหว่างปี 2016 ถึง 2018 นอกจากนี้ มิลานยังตั้งเป้าที่จะทำสถิติเทียบเท่าเรอัล มาดริดที่เคยคว้าแชมป์ยูโรเปียนคัพ 6 สมัย หลังจากผ่านไป 85 นาที ประตูชัยก็เกิดขึ้นโดยแพทริก ไกลเฟิร์ต กองหน้าวัย 18 ปี 327 วัน ของอายักซ์กลายเป็นผู้เล่นอายุน้อยที่สุดที่ทำประตูในนัดชิงชนะเลิศของยูฟ่าแชมเปียนส์ลีก
ทีม.
"ในตารางต่อไปนี้ รอบชิงชนะเลิศจนถึงปี 1992 อยู่ในยุคของการแข่งขันฟุตบอลยูโรเปียนคัพ ส่วนปี 1993 อยู่ในยุคของการแข่งขันฟุตบอลยูฟ่าแชมเปียนส์ลีก"
หอสมุดวาติกัน

หอสมุดอัครสาวกวาติกัน  รู้จักโดยทั่วไปในนาม หอสมุดวาติกัน  หรือชื่ออย่างไม่เป็นทางการว่า วัต  เป็นหอสมุดของสันตะสำนัก ตั้งอยู่ในนครรัฐวาติกันและเป็นหอสมุดแห่งชาติของนครรัฐ หอสมุดก่อตั้งอย่างเป็นทางการในปี ค.ศ. 1475 แม้ว่าตัวหอสมุดจะมีอายุมากกว่านั้นก็ตาม เป็นหนึ่งในหอสมุดที่เก่าแก่ที่สุดในโลกและเป็นหนึ่งในหอสมุดที่มีการรวบรวมตำราประวัติศาสตร์สำคัญมากที่สุด โดยมีคัมภีร์โบราณ (Codex) 75,000 เล่มตลอดประวัติศาสตร์ของหอสมุด และยังมีหนังสือตีพิมพ์ 1.1 ล้านเล่ม รวมถึงหนังสืออินคิวนาเบิล (Incunable) อีกประมาณ 8,500 เล่ม
คิม ชิน-โจ

คิม ชิน-โจ (เกาหลี: ; ฮันจา: ; 2 มิถุนายน พ.ศ. 2485 – 9 เมษายน พ.ศ. 2568) เป็นหนึ่งในสองผู้รอดชีวิตจากทีมคอมมานโด 31 นายของเกาหลีเหนือที่รู้จักกันในชื่อหน่วยที่ 124 ส่งมาเพื่อลอบสังหารพัก จ็อง-ฮี ประธานาธิบดีเกาหลีใต้และเผด็จการทหารในขณะนั้น ในการโจมตีทำเนียบฟ้าเมื่อเดือนมกราคม ค.ศ. 1968
พัก แจ-กย็อง ผู้รอดชีวิตอีกคน หนีกลับเกาหลีเหนือได้ แต่คิม ชิน-โจถูกกองทัพเกาหลีใต้จับกุมตัวเสียก่อน เขาถูกสอบสวนโดยเจ้าหน้าที่เกาหลีใต้เป็นเวลาหนึ่งปีก่อนได้รับการปล่อยตัวและกลายเป็นพลเมืองเกาหลีใต้ใน ค.ศ. 1970 ทางเกาหลีใต้อ้างว่าเมื่อทางการเกาหลีเหนือพบว่าเขากลายเป็นพลเมืองเกาหลีใต้ พ่อแม่ของเขาจึงถูกประหารชีวิตและญาติของเขาถูกทางการเกาหลีเหนือกำจัดทิ้ง
ภายหลังคิมกลายเป็นบาทหลวงประจำโบสถฺซุงรักซัมบงที่จังหวัดคย็องกี เขามีภรรยาและลูก 2 คน
หมู่เกาะแอนดรีแอนอฟ

หมู่เกาะแอนดรีแอนอฟ  เป็นหมู่เกาะในหมู่เกาะอะลูเชียน ทางตะวันตกเฉียงใต้ของรัฐอะแลสกา สหรัฐอเมริกา ตั้งอยู่ที่ละติจูดประมาณ 52° เหนือ และลองจิจูด 172°57' ถึง 179°09' ตะวันตก
พื้นที่ทั้งหมดของเกาะทั้งหมด (รวมทั้งหมู่เกาะเดลารอฟ) คือ 1,515.349 ตารางไมล์ (3,924.737 กม. 2).
จากการสำรวจสำมะโนประชากรในปี 2000 พบว่าประชากรทั้งหมดมีจำนวน 412 คน ซึ่งเป็นประชากรส่วนใหญ่อยู่ในเมืองเอแดกบนเกาะเอแดก
เกาะโคดีแอก

เกาะโคดีแอก  เป็นเกาะขนาดใหญ่นอกชายฝั่งทางใต้ของรัฐอะแลสกา สหรัฐอเมริกา ซึ่งแบ่งแยกจากแผ่นดินใหญ่ของอะแลสกาด้วยช่องแคบเชลิคอฟ เกาะโคดีแอกเป็นเกาะที่ใหญ่ที่สุดของหมู่เกาะโคดีแอก เป็นเกาะที่ใหญ่เป็นอันดับ 2 ของสหรัฐอเมริกา และเป็นเกาะที่ใหญ่เป็นอันดับ 80 ของโลก โดยมีพื้นที่ ใหญ่กว่าประเทศไซปรัสเล็กน้อย เกาะมีความยาว และมีความกว้างตั้งแต่ 16 ถึง 97 กิโลเมตร (10 ถึง 60 ไมล์) ชุมชนที่ใหญ่ที่สุดบนเกาะนี้คือเมืองโคดีแอก
โคดีแอก (รัฐอะแลสกา)

โคดีแอก (:) เป็นเมืองหลักและเป็นหนึ่งในเจ็ดชุมชนบนเกาะโคดีแอก รัฐอะแลสกา การขนส่งเชิงพาณิชย์ทั้งหมดระหว่างชุมชนบนเกาะกับโลกภายนอกจะผ่านเมืองนี้โดยเรือข้ามฟากหรือสายการบิน จาก การสำรวจสำมะโนประชากรในปี 2020 ประชากรในเมืองมีจำนวน 5,581 คน ลดลงจาก 6,130 คน ในปี 2010 เป็นเมืองที่ใหญ่เป็นอันดับที่ 10 ของรัฐอะแลสกา
เมืองโคดีแอกเป็นที่อยู่อาศัยของชาวพื้นเมืองอะลูติก มานานกว่า 7,000 ปี และมีการตั้งถิ่นฐานโดยประชาชนของจักรวรรดิรัสเซีย ในปี 1792
ยองเคอส์

ยองเคอส์  เป็นเมืองที่มีประชากรมากเป็นอันดับ 3 ในรัฐนิวยอร์ก สหรัฐอเมริกา และเป็นเมืองที่มีประชากรมากที่สุดในเทศมณฑลเวสต์เชสเตอร์ เป็นเทศบาลที่ตั้งอยู่ใจกลางเขตมหานครนิวยอร์ก โดยมีประชากร 211,569 คน จากการสำรวจสำมะโนประชากรของสหรัฐอเมริกาในปี 2020 ยองเคอส์จัดอยู่ในประเภทชานเมืองชั้นในของนครนิวยอร์ก อยู่ติดกับทางเหนือของบรองซ์ และห่างอยู่ห่างออกไปประมาณ ทางเหนือของมาร์เบิลฮิลล์ (จุดที่เหนือสุดในแมนฮัตตัน)
วิกรมาทิตย์

วิกรมาทิตย์ (IAST: "Vikramāditya") เป็นกษัตริย์ในตำนานที่ได้รับการกล่าวถึงในวรรณกรรมอินเดียโบราณ โดยปรากฏในเรื่องเล่าพื้นบ้านต่าง ๆ เช่น "นิทานเวตาล"และ"สิงหาสันพัตติสี" หลายคนกล่าวถึงพระองค์เป็นผู้ปกครองที่อุชเชน (บางเรื่องระบุเป็นปาฏลีบุตร หรือ ประติษฐานะ) ""วิกรมาทิตย์"ยังเป็นตำแหน่งทั่วไปที่กษัตริย์อินเดียสมัยโบราณถึงสมัยกลางบางพระองค์ใช้งาน และตำนานวิกรมาทิตย์อาจเป็นเรื่องเล่าที่เสริมแต่งเกี่ยวกับกษัตริย์หลายพระองค์ (โดยเฉพาะพระเจ้าจันทรคุปต์ที่ 2) ตามธรรมเนียมยอดนิยมและผู้ที่เชื่อว่าพระองค์อิงตามบุคคลในประวัติศาสตร์ระบุว่า วิกรมาทิตย์เป็นผู้เริ่มต้นวิกรมสัมวัตเมื่อ 57 ปีก่อน ค.ศ. หลังจากเอาชนะพวกศกะ โดยคาดว่าพระองค์น่าจะมีพระชนมายุราว ๆ ศตวรรษแรกก่อนคริสตศักราช อย่างไรก็ตาม ยุคนี้ถูกระบุว่าเป็น "วิกรมสัมวัต"" หลังคริสต์ศตวรรษที่ 9 เนปาลใช้ พิกรมสัมพัต ที่ตั้งชื่อตามพระองค์ ซึ่งเร็วกว่าปฏิทินกริกอเรียน 57 ปี เป็นปฏิทินทางการของรัฐและทางกฎหมาย
พระนามและรากศัพท์.
วิกรมาทิตย์มีความหมายว่า "ดวงอาทิตย์แห่งความกล้าหาญ" ("วิกรม" แปลว่า "ความกล้าหาญ" และ "อาทิตย์" แปลว่า "ดวงอาทิตย์") พระองค์ยังเป็นที่รู้จักในนามวิกรม, พิกรมาชีต และ "วิกรมารกะ" ("อรกะ" มีความหมายเดียวกันกับ "ดวงอาทิตย์") ตำนานบางส่วนระบุพระองค์เป็นผู้ปลดปล่อยอินเดียจากผู้รุกราน "มเลจฉะ" ส่วนใหญ่ระบุเข้ากับพวกศกะ และกษัตริย์องค์นี้เป็นที่รู้จักจากพระฉายา "ศการิ" (IAST: "Śakāri"; "ศัตรูของชาวศกะ")
เซยิต ฮาลิล เอิซซอย

เซยิต ฮาลิล เอิซซอย (พ.ศ. 2491 – 3 เมษายน พ.ศ. 2568) เป็นนักการเมืองชาวตุรกีผู้เป็นสมาชิกพรรคมาตุภูมิ เขาดำรงตำแหน่งในรัฐสภาแห่งชาติเมื่อ ค.ศ. 1987 ถึง 1991
เอิซซอยเสียชีวิตที่อังการาในวันที่ 3 เมษายน ค.ศ. 2025
วิลเฮ็ล์ม ดยุกแห่งเวือร์ทเทิมแบร์ค

วิลเฮ็ล์ม ดยุกแห่งเวือร์ทเทิมแบร์ค (พระนามเต็ม: วิลเฮ็ล์ม ฟรีดริช คาร์ล ฟิลิปป์ อัลเบรชท์ นิโคเลาส์ เอริช มาเรีย; 13 สิงหาคม พ.ศ. 2537) เป็นพระประมุขแห่งราชวงศ์เวือร์ทเทิมแบร์ค พระองค์ปัจจุบัน
พระประวัติ.
พระองค์ประสูติเมื่อปี พ.ศ. 2537 เป็นพระโอรสพระองค์แรกของ ดยุกฟรีดริชแห่งเวือร์ทเทิมแบร์ค กับ เจ้าหญิงมารีแห่งเวดส์ เป็นพระนัดดาใน คาร์ล ดยุกแห่งเวือร์ทเทิมแบร์ค กับ ไดแอนน์ ดัชเชสแห่งเวือร์ทเทิมแบร์ค พระองค์เป็นพระปนัดดา (เหลน) ในเจ้าชายอ็องรี เคานต์แห่งปารีส (พ.ศ. 2451–2542) และเป็นพระญาติชั้นหลานหลวงใน ฌ็อง เคานต์แห่งปารีส พระประมุขพระองค์ปัจจุบันของพระราชวงศ์ฝรั่งเศส
ภายหลังการสิ้นพระชนม์ของพระบิดาในปี พ.ศ. 2561 พระองค์จึงกลายเป็นทายาทผู้มีสิทธิโดยตรง ผู้สืบทอดพระอิสริยยศ ดยุกแห่งเวือร์มเทิมแบร์ค ถัดจากพระอัยกา (ปู่) ทั้งนี้ พระองค์ยังเป็นเจ้าของธุรกิจ และสิทธิอื่นๆ โดยชอบธรรม ในฐานะของพระโอรสขององค์รัชทายาทพระองค์ก่อน
พระประมุขแห่งพระราชวงศ์เวือร์ทเทิมแบร์ค.
7 มิถุนายน พ.ศ. 2565 คาร์ล ดยุกแห่งเวือร์ทเทิมแบร์ค พระอัยกา สิ้นพระชนม์ พระองค์จึงดำรงพระอิสริยยศของพระอัยกา 
พระองค์มิได้เสกสมรส ทำให้ ดยุกอีเบอร์ตฮาร์ตแห่งเวือร์ทเทิมแบร์ค พระปิตุลา (อาชาย) ของพระองค์ เป็นผู้มีสิทธิ์ถัดจากพระองค์
เซซิเลีย กัสโตร

เซซิเลีย กัสโตร บูร์โฆส (เกิด 21 มิถุนายน ค.ศ. 1997) เป็นนักเทควันโดชาวสเปน เธอได้เหรียญทองแดงในการแข่งขันเวลเตอร์เวตหญิงในเทควันโดชิงแชมป์โลก 202 ที่กัวดาลาฮารา ประเทศเม็กซิโก เธอได้เหรียญทองในเทควันโดชิงแชมป์ยุโรป 2022 ที่แมนเชสเตอร์ สหราชอาณาจักร
เธอเล่นเป็นตัวแทนสเปนในเมดิเตอร์เรเนียนเกมส์ 2022 ที่ออราน ประเทศแอลจีเรีย เธอได้เหรียญเงินในการแข่งขันประเภทหญิง 67#เปลี่ยนทาง [[แม่แบบ:Spaces]]กก. เธอยังเข้าแข่งขันเป็นตัวแทนสเปนในเมดิเตอร์เรเนียนเกมส์ 2018 ที่ตาร์ราโกนา ประเทศสเปน
เธอเข้าแข่งขันในในเทควันโดชิงแชมป์โลก 2023 ประเภทเวลเตอร์เวตหญิงที่บากู ประเทศอาเซอร์ไบจาน
โฮฟนีและฟีเนหัส

โฮฟนี  และ ฟีเนหัส  เป็นบุตรชายสองคนของเอลี หนังสือซามูเอล ฉบับที่ 1 ระบุว่าทั้งสองเป็นปุโรหิตที่ปฏิบัติงานในสถานศักดิ์สิทธิ์แห่งชิโลห์ในสมัยของฮันนาห์ โยเซพุสระบุว่าฟีเนหัสทำหน้าที่เป็นมหาปุโรหิตเพราะเอลีลาออกจากการเป็นมหาปุโรหิตที่ชิโลห์เพราะอายุมากแล้ว
ในเรื่องเล่าของคัมภีร์ไบเบิล โฮฟนีและฟีเนหัสถูกวิจารณ์ว่าประพฤติตนไม่เหมาะสม เช่น การยึดเอาส่วนที่ดีที่สุดของเครื่องสัตวบูชาไปเป็นของตน และการมีเพศสัมพันธ์กับหญิงที่ปรนนิบัติอยู่ที่ทางเข้าของสถานศักดิ์สิทธิ์ ทั้งสองถูกบรรยายว่าเป็น "คนอันธพาล" (1 ซามูเอล 2:12) ในพระคริสตธรรมคัมภีร์ ฉบับมาตรฐาน (THSV 2011) หรือ "คนชั่ว" ในพระคริสตธรรมคัมภีร์ ฉบับอมตธรรมร่วมสมัย (TNCV) การกระทำผิดของทั้งสองกระตุ้นพระพิโรษของพระยาห์เวห์และทำให้พระองค์ทรงสาปแช่งพงศ์พันธุ์ของเอลี ต่อมาโฮฟนีและฟีเนหัสเสียชีวิตในวันเดียวกันเมื่ออิสราเอลพ่ายแพ้ต่อชาวฟีลิสเตียในยุทธการที่อาเฟกใกล้กับเอเบนเอเซอร์ ข่าวการพ่ายแพ้นี้ส่งผลทำให้เอลีเสียชีวิตหลังได้รับข่าว (1 ซามูเอล 4:17-18) ด้านภรรยาของฟีเนหัสได้ข่าวการเสียชีวิตของเอลีและฟีเนหัส รวมถึงเรื่องที่หีบพันธสัญญาถูกชาวฟีลิสเตียยึดไป เมื่อให้กำเนิดบุตรชายซึ่งตั้งชื่อให้ว่า " อีคาโบด" (หมายถึง 'พระสิริที่จากไป') ภรรยาของฟีเนหัสก็เสียชีวิตในเวลาต่อมาไม่นาน (1 ซามูเอล 4:19-22)
ในทาลมุด นักวิจารณ์บางคนแบ้งว่าฟีเนหัสไม่ได้กระทำผิด และโฮฟนีเป็นผู้กระทำผิดเพียงผู้เดียว แม้ว่าโยนาธานบุตรอุสซีเอลประกาศว่าทั้งคู่ไม่ได้ชั่วร้าย และส่วนนี้ในเรื่องเล่าของพระคัมภีร์ซึ่งกล่าวถึงความผิดของทั้งคู่นั้น ควรถือว่ามีความหมายโดยนัย 
ในอีกส่วนหนึ่งของหนังสือซามูเอล ระบุว่าอีคาโบดมีพี่ชายคืออาหิทูบ นักวิชาการคัมภีร์ไบเบิลพิจารณาว่าการที่อาหิทูบถูกเรียกว่าเป็นพี่ชายของอีคาโบดมากกว่าจะเป็นบุตรชายอีกคนของฟีเนหัส เพราะจริง ๆ แล้วอีคาโบดเป็นบุคคลสำคัญ แม้แทบไม่ถูกกล่าวถึงในคัมภีร์ไบเบิล